钦定古今图书集成/理学汇编/学行典/第077卷 > 荀子 > 《非相篇》
## 钦定古今图书集成/理学汇编/学行典/第077卷 > 荀子 > 《非相篇》

凡言不合先王，不顺礼义，谓之奸；言虽辩，君子不听。
法先王，顺礼义，党学者。然而不好言，不乐言，则必非
诚士也。故君子之于言也，志好之，行安之，乐言之，故
君子必辩。凡人莫不好言其所善，而君子为甚。故赠
人以言，重于金石珠玉；观人以言，美于黼黻文章；听
人之言，乐于钟鼓琴瑟。故君子之于言无厌。鄙夫反
是，好其实不恤其文。是以终身不免埤污佣俗。故《易》
曰：“括囊无咎无誉。”腐儒之谓也。

“君子必辩。”凡人莫不好言其所善，而君子为甚焉，是
以小人辩，言险而君子辩。言仁也。言而非仁之中也，
则其言不若其默也，其辩不若呐也。言而仁之中也，
则好言者上矣，不好言者下也，故仁言大矣。起于上，
所以道于下，正令是也；起于下，所以忠于上，谋救是
也。故君子之行仁也，无厌。志好之，行安之，乐言之，故
言“君子必辩。小辩不如见端，见端不如见本分。”小辩
而察，见端而明，本分而理，圣人士君子之分具矣。有
小人之辩者，有士君子之辩者。有圣人之辩者，不先
虑，不早谋，发之而当成，文而类，居，错迁徙，应变不穷，
是圣人之辩者也。先虑之，早谋之，斯须之言而足听，
文而致实，博而党正，是士君子之辩也。“听其言则辞
辩而无统，用其身则多诈而无功，上不足以顺明王，
下不足以和齐百姓”，然而口舌之均。唯则节足以
为奇伟偃、却之属，夫是之谓“奸人之雄。”